cyanic-selkie/wikianc huggingface dataset:
Ջիլի քրոմիտի հանքավայր
Բնութագիր
Հայտնաբերվել է 1920-ական թվականներին, շահագործվել 1942-1951 թվականներին։ Տեղադրված է Ջիլ-Խաչ գաբրո-պերիդոտիտային զանգվածի հյուսիսարևմտյան մասում՝ լայնակի ուղղության դունիտային տեղամասում։ Վերին կավճի մագմայական հանքավայր է։ Երակաձև ու ոսպնյակաձև (երկարությունը՝ մինչև 18 մ, հաստությունը՝ 0, 3-2 մ) հանքամարմինները տեղադրված են ներփակող դունիտներին ներդաշնակ։ Հանքանյութը հոծ կամ խիտ ցանավոր է, խիստ փոխակերպված՝ կազմված մագնոքրոմիտ ու քրոմպիկոտիտ միներալներից՝ Օ203-ի 20-46% պարունակությամբ։ Կազմված է 3 հանքային տեղամասերից․ Cr203-ով առավել հարուստ է «Գլխավոր երակ» տեղամասը։ պաշարները մոտ 3 հզ․ տ են։
Կատեգորիա:Հանքավայրեր այբբենական կարգով Կատեգորիա:Հայաստանի հանքավայրեր
Ռիոլիթ
Ռիոլիթ (լիպարիտ) (Լիպարյան կղզիների անունից, որտեղ առաջինը հայտնաբերվել է), հրաբխային թթվային ապար՝ կազմված քվարց, կալիում-նատրիումական դաշտային սպաթներ, պլագիոկլազ, հաճախ՝ նաև ոչ մեծ քանակությամբ գունավոր (հատկապես փայլարներ) միներալներից։ Ռիոլիթը գրանիտի արտաժայթուք նմանակն է։ Լայնորեն տարածված է Հայաստանում։
Կատեգորիա:Հրաբխային ապարներ
Մաքսիմ Մարտիրոսյան
Մաքսիմ Սահակի Մարտիրոսյան, բալետի հայ խորհրդային արտիստ և բալետմայստեր, ՌԽՖՍՀ ժողովրդական արտիստ (1973)։
Դերասանուհի Մարուսյա Մարտիրոսյանի եղբայրը։
Կենսագրություն
Ավարտել է Երևանի (1950) և Մոսկվայի (1952) պարարվեստի ուսումնարանները, ինչպես և Մոսկվայի Լունաչարսկու անվան թատերական արվեստի ինստիտուտի բալետմայստերական ֆակուլտետը (1967)։ 1952 թվականից եղել է Երևանի օպերայի և բալետի թատրոնի մենապարող (1958-1971 թվականներին՝ գլխավոր բալետմայստերը) և Երևանի պարարվեստի ուսումնարանի դասական պարի ուսուցիչ։ 1972 թվականից Մոսկվայի պարարվեստի ուսումնարանի գեղարվեստական մասի վարիչն է և գլխավոր բալետմայստերը։ Հրավիրվել է աշխատելու (1977-1978) Սան Պաուլուի (Բրազիլիա) բալետային խմբում։ 1992-1997 թվականներին եղել է Մոնրեալի (Կանադա) «Դիվերտիմենտո դե Մոնրեալ» բալետի խմբերի բալետմայստերը, 1997 թվականից՝ Երևանի պարարվեստի թատրոնի հիմնադիր-գեղարվեստական ղեկավարը։
Աշակերտներից են եղել Վիլեն Գալստյանը, Աննա Մարիկյան ը, Ռուդոլֆ Խառատյանը, Նորայր Մեհրաբյանը և ուրիշներ։
Ծանոթագրություններ
Կատեգորիա:Հայ բալետմայստերներ Կատեգորիա:Հայ բալետի արտիստներ Կատեգորիա:ԽՍՀՄ ժողովրդական արտիստներ Կատեգորիա:ԽՄԿԿ անդամներ Կատեգորիա:Երևանի պարարվեստի ուսումնարանի շրջանավարտներ Կատեգորիա:ՀԽՍՀ արվեստի վաստակավոր գործիչներ Կատեգորիա:Սուրբ Մեսրոպ Մաշտոցի շքանշանի ասպետներ Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ
Լեռնային հիվանդություն
Լեռնային հիվանդություն, բարձրալեռնային շրջաններին բնորոշ հիվանդություն, որը հիմնականում պայմանավորված է թթվածնային անբավարարությամբ (հիպոքսիա)։ Լեռնային հիվանդության ախտանիշների ի հայտ գալը կախված է հիմնականում տեղանքի բացարձակ բարձրությունից, աշխարհագրական լայնությունից և յուրաքանչյուր մարդու օրգանիզմի կլիմայավարժեցումից։ Բարձր լեռներում մարդու օրգանիզմի կլիմայավարժեցումը տևում է մի քանի օր։
Ավելի քան 4000 մ բարձրանալիս մարդու աշխատունակությունը նվազում է 20%-ով, իսկ 5500մ բարձրության վրա՝ գրեթե 50%-ով ։
Ծանոթագրություններ
Կատեգորիա:Հիվանդություններ այբբենական կարգով Կատեգորիա:Հիվանդություններ Կատեգորիա:Ալպինիզմ Կատեգորիա:Մասնագիտական հիվանդություններ Կատեգորիա:Լեռներ
Արգամ Հարությունյան
Արգամ Սերգեյի Հարությունյան (Շոշի Ագո), Արցախյան պատերազմի մասնակից։ ԼՂՀ «Մարտական խաչ» 1-ին աստիճանի շքանշանակիր, «Շուշիի ազատագրման» մեդալակիր։ Հայ Հեղափոխական Դաշնակցություն կուսակցության անդամ։
Կենսագրություն
Արգամ Հարությունյանը ծնվել է 1968 թվականին Լեռնային Ղարաբաղի ինքնավար մարզի Ասկերանի շրջանի Շոշ գյուղում։ Սովորել է Շոշի միջնակարգ դպրոցում այնուհետև Չարենցավանում ընդունվում է պրոֆտեխ ուսումնարան, վերջինիս հետ մեկտեղ աշխատում էր մեքենայաշինարարական գործարանում։ 1986-1988 թթ ծառայել է Խարհրդային Միության հատուկ նշանակության դեսանտային զորքերում ։ 1990 թ իր գլխավորությանբ կազմավորվում է Շոշի պարտիզանական ջոկատը, 1992 թ Շոշի և շրջակա գյուղերի՝ Քարինտակ. Մխիթարաշեն, Ձանախչի, Գոմել, Վերին Սզնեք, Ներքին Սզնեք, Կարմիրգյուղ կամավորական ջոկատներից կազմավորվեց «Բեկու»՝ 1-ին վաշտը, որի համահրամանատարներն էին ինքը և Ա. Մարգարյանը։ Այնուհետև կազմավորվում է Կենտրոնական՝ Ասկերանի ՊՇ գումարտակը, որի շտաբի պետ է նշանակվում Շոշի Ագոն։ 1994 թ մարտի 8-ին ծառայողական պարտքը կատարելիս ֆիզուլու դիրքեր տանող ճանապարհներից մեկի վրա արկի պայթյունից զոհվեցին Արգամ Հարությունյանը և իր երկու ծառայակից ընկերները։
Ամուսնացած էր, ուներ մեկ երեխա՝ Սերգեյ Արգամի Հարությունյանը ։
Մարտական ուղին
1990-1992 թթ Շոշի ինքնապաշտպանական մարտեր՝ որպես Շոշի ջոկատի հրամանատար,
1992-1994 թթ, Հադրութի (Տող, Ծամձոր, Սարինշեն), Ասկերանի (Դահրավ,  Խոջալու,  Ասկերան, Նախիջևանիկ), Շուշիի (Քարինտակ, Շուշիի), Քաշաթաղի («Մարդասիրական միջանցք»), Մարտակերտի  (Ումուդլու, Սարսանգի հիդրոհանգույց, Կուսապատ, «Պուշկինյալ» բարձունք), Քարվաճառի (Օմարի լեռնանցք), Աղդամի (Խըդրլու, Չախուրմահլա, Շելլի, Կասումլու, Ղարադաղլու, Փոլադլու, Աղդամ),  Կուբաթլուի, Ջաբրայիլի, Զանգելանի, Ֆիզուլիի շրջանների, Բերդաձորի ենթաշրջանի ինքնապաշտպանական և ազատագրական մարտերին՝ որպես  1-ին վաշտի հրամանատար, Կենտրոնական ՊՇ շտաբի պետ։
Պետական պարգևներ
Արգամ Սերգեյի Հարությունյանը հետմահու պարգևատրվել է ԼՂՀ «Մարտական խաչ» 1-ին աստիճանի շքանշանով, « Շուշիի Ազատագրման» համար մեդալով։
Ծանոթագրությունների ցանկ
Կատեգորիա:Արցախյան պատերազմի մասնակիցներ հայկական կողմից Կատեգորիա:ՀՅԴ անդամներ
Act Tower
Act Tower (アクトシティ浜松), 213-մետրանոց և 45-հարկանի երկնաքեր՝ տեղակայված Ճապոնիայի Սիձոուկա պրեֆեկտության Համամացու քաղաքի Նակա շրջանի Իտայամատի 111-2 հասցեում։ Երկնաքերի շինարարությունն ավարտվել է 1994 թվականի հոկտեմբերի 7-ին, պաշտոնական բացումը տեղի է ունեցել 1994թվականի օգոստոսին։ Սա Սիձուոկա պրեֆեկտության, Ճապոնիայի 3 մեգապոլիսների և Համամացու քաղաքի ամենաբարձր շենքն է Վերին 17 հարկերն զբաղեցնում է Okura Act City հյուրանոցը։ Վերին հարկում տեղակայված է դիտահարթակը, ամուսնության գրանցման ատյանը, ինչն այն դարձնում է Ճապոնիայի ամենաբարձր տեղերից մեկը՝ ամուսնության գրանցման հետ կապված։ Շենքն այնպես է նախագծված, որպեսզի հիշեցնի շրթնահարմոն՝ հարգանքի տուրք մատուցելով երաժշտական գործիքներ արտադրողներին, այդ թվում՝ Համամացու քաղաքի շտաբ-բնակարանը, Յամահան, Roland Corporation-ը, Kawai Musical Instruments-ը և Tokai Gakki-ն։ 2018 թվականի դրությամբ՝ Act Tower-ն իր բարձրությամբ 24-րդ երկնաքերն է ։ Երկնաքերի վերին մասն զբաղեցնում է հյուրանոցը, ստորին հատվածը՝ օֆիսները և խանութները։
Կարակաձե լեռներից հաճախ փչող քամիների, ինչպես նաև այն տեղանքի պատճառով, որտեղ գտնվում է Համամացու քաղաքը՝ կապված երկրաշարժների հետ, երկնաքերի սեյսմակայունության համար 45-րդ հարկում տեղադրված են իներցիոն դեմպֆերներ։ 1 սմ կամ ավելի տատանումների գրանցման դեպքում 90-տոննայանոց դեմպֆերներն սկսում են շարժվել համակարգչային կառավարման օգնությամբ, որոնք նախատեսված են տատանումների մարման համար։ Մինչ JR Central Towers երկնաքեր զույգ աշտարակների շինարարության ավարտը՝ 1998 թվականին, համարվում էր Տյուբու նահանգի Նագոյա քաղաքի ամենաբարձր շենքը։
Արտաքին հղումներ
Կատեգորիա:Երկնաքերներ Կատեգորիա:Ճապոնիայի շենքեր և կառույցներ
Մատրիքս
Մատրիքս (լատիներեն matrix, «mater-հիմք, բառացի՝ մայր), ցիտոպլազմայի և ներբջջային կառուցվածքների ներքին տարածությունները լցնող միատարր նյութ։ Տարբերում են ցիտոպլազմայի, միտոքոնդրիաների, բջջի կորիզի, պլասաիդների և այլ օրգանոիդների մատրիքսներ։ Ցիաոպլազմայի մատրիքս (հիմնական նյութ, հիալոպլազմա) սպիտակուցների, նուկլեինաթթուների, բազմաշաքարների բարդ կոլոիդ համակարգ է, ունակ հեղուկ վիճակից վերածվել ժելեի, և հակառակը, որը կարող է մասնակցել բջջաթաղանթների, միկրոխողովակների առաջացմանը։ Կազմված է գլխավորապես սպիտակուցներից և ֆերմենտներից (բջջի սպիտակուցների 20-25%-ը, գլիկոլիզի, ազոտային հիմքերի, ամինաթթուների, լիպիդների, շաքարների նյութափոխանակության ֆերմենտներ)։ Մատրիքսը միավորում է բջջային կառուցվածքները մեկ ամբողջության մեջ, ապահովում դրանց քիմիական փոխազդեցությունները, նուկլեոտիդների, ճարպաթթուների, շաքարների տեղափոխությունը, իոնափոխանակությունը, պահեստանյութերի կուտակումը։ Միտոքոնդրիաների մատրիքսը մոտ 50% սպիտակուցից բաղկացած նուրբ կառուցվածք ունեցող դոնդողանման կիսահեղուկ զանգված է։ Պարունակում է ԴՆԹ ու միաքոնդրիային ռիբոսոմներ։ Թույլ է զարգացած մեծ թվով կատարներ ունեցող միտոքոնդրիաներում, և հակառակը։
Կատեգորիա:Նյութեր
Ոստիկանության աշխատողի օր (Հայաստան)
«Ոստիկանության աշխատողի օր», Հայաստանի իրավապահ մարմինների աշխատակիցների մասնագիտական տոն, որը նշվում է ամեն տարի՝ ապրիլի 16-ին ։ «Ոստիկանության աշխատողի օրը» երկրում աշխատանքային օր է, եթե, կախված տարվանից, հանգստյան օր չէ։
Պատմություն
«Ոստիկանության աշխատողի օրը» համեմատաբար երիտասարդ տոն է։ Առաջին անգամ նշվել է 2002 թվականի ապրիլի 16-ին։ Տոնի ամսաթիվը պատահական չի ընտրվել․ դրանից ուղիղ մեկ տարի առաջ՝ 2001 թվականի ապրիլի 16-ին, Հայաստանի Ազգային ժողովն ընդունել է «Ոստիկանության մասին օրենքը», որը կարգավորում է «Հայաստանի ոստիկանություն» հասկացությունը, խնդիրներն ու լիազորությունները, իրավական հիմքերն ու սկզբունքները, իրավունքներն ու պարտականությունները, կառուցվածքը, պատասխանատվության կարգը, իրավական և սոցիալական ապահովության պետական երաշխիքները, ինչպես նաև ոստիկանության ֆինանսավորման, նյութատեխնիկական ապահովման և գործունեության նկատմամբ վերահսկողության սկզբունքները  ։
Հենց այս պատմական իրադարձությունն էլ սկիզբ է դրել «Ոստիկանության աշխատողի օր» կոչվող տոնին։
Տոնակատարություն
Արդեն ավանդաբար «Ոստիկանության աշխատողի օրը» պետության ղեկավարությունն ու ոստիկանության բարձրագույն պաշտոնյաները շնորհավորում են իրենց ենթականերին մասնագիտական տոնի առթիվ, իսկ առավել աչքի ընկած աշխատակիցները պարգևատրվում են պետական պարգևներով, արտահերթ զինվորական կոչումներով, հուշանվերներով, կառավարական պատվոգրերով և հրամանատարության երախտագիտությամբ ։
Հայաստանի երկրորդ նախագահ Ռոբերտ Քոչարյանը 2007 թվականին այս տոնին նվիրված իր շնորհավորական խոսքում ասել է հետևյալը. Այս մեջբերումը վկայում է այն դերի կարևորության մասին, որը կատարում են երկրի ոստիկանները ներկայիս հայկական իրականությունում։
Արտաքին հղումներ
Կատեգորիա:Հայաստանի տոներ Կատեգորիա:Մասնագիտական տոներ Կատեգորիա:2002 հիմնադրումներ Կատեգորիա:ՀՀ ոստիկանություն
Մատենագիր
Մատենագիր, մատյան (գիրք) գրող։ Հնում մատենագիր էին կոչվում և գիրք գրողները, և՝ ընդօրինակողները, հետագայում՝ միայն գրողները։ Այժմ մատենագիր ասելով հասկանում ենք անցյալի մեր հեղինակներին՝ Մովսես Խորենացի, Կորյուն, Դավիթ Անհաղթ, Անանիա Շիրակացի, Ստեփանոս Սյունեցի, Գրիգոր Նարեկացի, Մխիթար Գոշ, Վարդան Այգեկցի և ուրիշներ։
Կատեգորիա:Մատենագրություն
Անդրեյ Մաքսիմիշին
Անդրեյ Մաքսիմիշին (Андрей Николаевич Максимишин, ), ռուս գեղասահորդ, հանդես է եկել պարեր սառույցի վրա մարզաձևում ։ Իր կարիերայի ընթացքում բավականին շատ պարընկերուհիների է փոխել։ Տարբեր ժամանակներում հանդես է եկել Յանա Խոխլովայի, Օլգա Օռլովայի, Անաստասիա Պլատոնովայի և Նատալյա Միխայլովայի հետ։
Կարիերա
Ամենաերկարը՝ չորս մրցաշրջան, Անդրեյը հանդես է եկել Անաստասիա Պլատոնովայի հետ։ Նրանք միասին 2007 թվականի Ձմեռային ունիվերսիադայում դարձան երկրորդը։ 2006-2007 թթ. մրցաշրջանի ավարտից հետո զույգը բաժանվեց։ Անդրեյը զույգ է կազմում Նատալյա Միխայլովայի հետ, իսկ Անաստասիան՝ Ալեքսանդր Գրաչովի հետ։
Նոր զույգը գոյատևեց մեկ մրցաշրջան, «Զագրեբի Ոսկե ձին» մրցաշարում գրավեց երկրորդ հորիզոնականը, 2008 թվականի Ռուսաստանի առաջնությունում չորրորդն էր, որից հետո զույգը բաժանվեց։ Նատալյան վերադարձավ հանդես գալու իր նախկին պարընկերոջ՝ Արկադի Սերգեևի հետ, իսկ Անդրեյը, չգտնելով նոր պարընկերուհի, ավարտեց իր մարզական կարիերան։
Այժմ մարզչական աշխատանքում նա օգնում է մարզիչ Ալեքսեյ Գորշկովին, մարզում է բավականին պատանի գեղասահորդների։
Արտաքին հղումներ
Կատեգորիա:Ռուս գեղասահորդներ
Ալեքսանդր Մատրոսով
Ալեքսանդր Մատրոսով (Алекса́ндр Матве́евич Матро́сов, Шәкирйән Юныс улы Мөхәмәтйәнов, Олександр Матвійович Матросов, փետրվարի 5, 1924, Եկատերինոսլավ (ներկայումս՝ Դնեպրոպետրովսկ) - փետրվարի 27, 1943, Չերնուշկի, Պսկովի մարզ), Խորհրդային բանակի զինծառայող, Խորհրդային Միության հերոս (1943, հետմահու)։
Մեծացել է մանկատանը ու մանկական աշխատանքային գաղութում։ 1942 թվականի հոկտեմբերին զորակոչվել է բանակ և ուղարկվել հետևակային ուսումնարան։ Նոյեմբերին կամավոր մեկնել է ռազմաճակատ՝ ծառայելով որպես 56-րդ գվարդիական հրաձգային դիվիզիայի (Կալինինյան ռազմաճակատ) 254-րդ գնդի շարքային։ 1943 թվականի փետրվարի 23-ին Չեռնուշկի գյուղի համար մղված մարտում մարմնով ծածկելով թշնամու հրակնատը՝ իրեն զոհաբերել է ստորաբաժանման հաջողությունն ապահովելու համար։ Մատրոսովի անունը շնորհվել է 254-րդ գնդին և հավերժ գրանցվել 1-ին վաշտի ցուցակում։
Մատրոսովի հիշատակին նախկին ԽՍՀՄ մի շարք քաղաքներում տեղադրվել են հուշարձաններ, մասնավորապես Դնեպրոպետրովսկում, Կրասնոյարսկում, Կուրգանում, Տոլյատիում, Սանկտ Պետերբուրգում, Ուլյանովսկում, Ուֆա, Խարկովում և այլն։
Կենսագրություն և զինվորական ծառայություն
Համաձայն պաշտոնական տվյալների Ալեքսանդր Մատվեևիչ Մատրոսովը ծնվել է 1924 թ. փետրվարի 5-ին, Եկատերինոսլավ քաղաքում։ Կրթությունն և դաստիարակությունն ստացել է Իվանովսկի մարզի Մայնսկի շրջանի և Մելեկեսյան մանկատներում և Ուֆայի մանկական աշխատանքային գաղութում։ 7-րդ դասարանն ավարտելուց հետո աշխատել է նույն մանկատանը որպես դաստիարակի օգնական։
Այլ կարծիքնենրի համաձայն նրա իսկական անուն ազգանունը Շաքիրյան Յունուսովիչ Մուհամեդյանով է եղել, իսկ ծնվել է Կունակբաևո գյուղում (Բաշկորական ԻՀՀ, ներկայումս՝ Ուչալինսկի շրջան)։ Համաձայն նույն տարբերակի Ալեքսանդր Մատրոսով անուն ազգանունով ներկայացել է մանկատուն գրանցվելու ժամանակ, այն բանից հետո երբ փախել է տնից հոր երկրորդ ամուսնությունից հետո ։
Կան նաև այլ կարծիքներ, ըստ որոնց նա ծնվել է Սամարայի նահանգի Վիսոկիյ Կոլոկ գյուղում (ներկայումս Ուլյանովսկի մարզի Նովոմալիկլինսկի շրջան)։ Նրա մայրը ամուսնու մահից հետո մնալով երեք երեխաների հետ, չունենալով ապրուստի միջոցներ, Ալեքսանդրին հանձնում է Մելեկեսյան մանկատուն նրան սովից փրկելու համար ։
Հայրենական Մեծ Պատերազմի սկսվելուց հետո նա մի քանի անգամ նամակով խնդրում է իրեն զինվորագրել ծառայության և 1942 թ. սեպտեմբեր ամսին զորակոչվում է ծառայության և սովորում է զինվորական հմտություններ Օրենբուրգի մոտ գտնվող Կրասնախոլմյան հետևակային ուսումնարանում։ Արդեն հաջորդ տարվա հունվար ամսին ուսումնարանի զինվորականների հետ որպես կամավոր մեկնում է Կալինինյան ճակատ։
Պաշտոնական տվյալներ
Մատրոսովի սխրանքի մասին պաշտոնական տվյալները հետևալն են. 1943 թ. փետրվարի 27-ին 2-րդ գումարտակն առաջադրանք է ստացել գրոհել Կալինինի մարզի (1957 թ. հոկտեմբերի 2-ից Պսկովի մարզ) Լոկնյանսկի շրջանի Չերնուշկի գյուղի մոտ ամրացված հենակետը։ Գրոհը սկսելու պես խորհրդային զինվորները ընկնում են հակառակորդի ուժեղ կրակահերթի մեջ՝ հրակնատից 3 գնդացիր կրակով փակում էին գյուղի մուտքը։ Կրակակետերի ճնշման համար ուղարկվում է գրոհային խմբեր երկու զինվորներով։
Մի գնդացիրը շարքից հանում է ավտոմատավորների ու հակատանկիստների խումբը, երկրորդը՝ հակատանկիստների խումբը, իսկ երրորդ գնդացրորդը շարունակում էր կրակի տակ պահել ճանապարհը, այնինչ այդ կրակակետը վերացնելու փորձերը անհաջողության էին մատնվել։
Այդ փորձերից մեկի ժամանակ կրակակետին են մոտենում կարմիրբանակայիններ Պյորտ Օգուրցովը և Ալեքսանդր Մատրոսովը։ Ճանապարհին Օգուրցովը ճանր վիրավորվում է և Մատրոսովը միայնակ մոտենալով կողքից կրակակետի վրա է նետում երկու նռնակ, որից հետո գնդացիրը լռում է։ Սակայն երբ խորհրդային զինվորները դուրս են գալիս գրոհի գնդացրորդը նորից սկսում է կրակ բացել, այդ ժամանակ Ալեքսանդր Մատրոսովը ցատկում է կրակակետի մոտ և իր մարմնով փակում գնդացրի փողը, կյանքի գնով նպաստում ստորաբաժանման առաջադրանքի կատարմանը։
Այլ վարկածներ
Մի շարք տպագիր նյութերում նշվում է, որ Ալեքսանդր Մատրոսովը ակամա է դարձել այդ սխրանքի հեղինակ ,։
Այլ տարբերակներում նշվում է, որ սեփական մարմնով հրակնատը փակելը այնքան էլ ճիշտ որոշում չէր կարող լինել, քանի որ դրա համար կային շատ այլ տարբերակներ ։
Մատրոսովի նման սխրանքներ ըստ տարբեր աղբյուրների կատարվել են մոտ 400 զինվորի կողմից, այդ թվում հայ զինվորականներ Հունան Ավետիսյանը և Սուրեն Առաքելյանը։
Ֆիլմեր
Կատեգորիա:Խորհրդային Միության հերոսներ Կատեգորիա:Հայրենական մեծ պատերազմի մասնակիցներ
Աբդուլա Ավլոնի
Աբդուլա Ավլոնի (Авлони, Абдулла, ), հայտնի ուզբեկ գրողը, որը գրել է երեխաների համար, դրամատուրգ, մանկավարժ և լուսավորիչ, որը մեծ ներդրում է ունեցել ուզբեկական ժամանակակից դպրոցի զարգացման համար։
Կենսագրություն
Աբդուլա Ավլոնին ծնվել է 1878 թվականին, Տաշքենդում։ Սովորել է մեդրեսեին կից դպրոցում։
1907 թվականին հրատարակել է «Շուխրատ» ուզբեկական թերթը։
1913 թվականի վերջին Ա. Ավլոնին Տաշքենդում կազմակերպել է Ուզբեկստանի առաջին թատերախմբերից մեկը՝ «Թուրքեստան» անունով, որը գոյատևել է մինչև 1917 թվականի փետրվար ամիսը։
Խորհրդային շրջանում նա Ուզբեկստանում կրթության ակտիվ գործիչներից մեկն էր։ Դասավանդել է, գրքեր ու պիեսներ գրել ուզբեկական թատրոնի համար։
Տաշքենդում Ուզբեկստանի ազգային համալսարանի կազմավորումից հետո անմիջապես ձևավորվել է ուզբեկերենի ուսուցման խումբ, որում ընդգրկված էր 20 մարդ։ Ա. Ավլոնին ուզբեկ մի խումբ այլ լուսավորիչների հետ դասավանդել է այնտեղ ։
Տաշքենդում՝ «Խամիդ Օլիմջան» մետրոյի բազմաբնակարան շենքի բնակարաններից մեկում է գտնվում Աբդուլա Ավլոնիի հիշատակի սենյակը, որտեղ այն տեղափոխվել է Ավլոնիի ապրած տան փլուզումից հետո։
2013 թվականի փետրվարի 17-ին Տաշքենդում սպանվել է Աբդուլա Ավլոնիի դուստրը՝ ենթադրաբար` կողոպտման նպատակով։
Արտաքին հղումներ
Կատեգորիա:Ուզբեկ գրողներ
Լռություն (նկար)
«Լռություն» (Silence), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1870-ական թվականներին։ Ներկայումս աշխատանքը գտնվում է Բրուքլինի թանգարանի հավաքածուում։
Այս նկարի համար բնորդուհի է դարձել Ջեյն Մորիսը։ «Լռություն» նկարը պետք է ստեղծվեր որպես կտավի վրա յուղաներկով արված լիարժեք աշխատանք, սակայն նկարչի մտահղացումը այդպես էլ չի իրականացվել ։ Աշխատանքն իրականացվել է թղթի վրա գունանյութով և անավարտ է թվում բազմաթիվ ձեռք չտված սպիտակ հատվածների պատճառով, սակայն դա արված է մտահղացմանը համապատասխան՝ պատկերել լռությունը, որը հնարավոր չէ տեսնել և լսել ։
Աշխատանքը կարող է ունենալ և նկարչի կենսագրության հետ կապված մեկնաբանություն։ Ժամանակակիցների վկայությամբ՝ Ջեյն Մորիսը եղել է չափազանց լռակյաց կին, նրա անխոսությունը զուսպ և անտարբեր էություն ունեցողի անուն է ստեղծել նրա համար ։ Նկարը կարող էր յուրօրինակ ձևով արտացոլած լինել Ջեյն Մորիսի բնավորությունը ։
Ինչպես և իր շատ այլ աշխատանքների, այնպես էլ այս դիմանկարի համար Ռոսսետտին հորինել է ուղեկցող սոնետ։ Վերջնական տարբերակը նա նամակով ուղարկել է Ջեյն Մորիսին 1878 թվականին ։
Նկարը վաճառվել է Ռոսսետտիի հիվանդության ժամանակ՝ 1872 թվականին, առանց նրա գիտության։ 1876 թվականին նկարիչը հետ է գնել այն և վերավաճառել Չառլզ Ռոուլին 210 ֆունտով ։
Մարզական կառույցներ
Հին Հռոմի ամֆիթատրոններում արտահայտվեց ստադիոնի ու կրկեսի միավորման գաղափարը, իսկ հին հունական պալեստրաների տաքացվող ջրով լողարաններն իրենց զարգացումն ստացան հին հռոմեական թերմերում։ Քրիստոնեության տարածումով, որը մերժում էր ներդաշնակ զարգացած մարդկային մարմնի պաշտամունքը, մարզական կառույցների շինարարությունը փաստորեն դադարեց և վերսկսվեց միայն 19-րդ դարում։ 1828-1830 թվականներին կառուցվեցին առաջին արհեստական լողավազանները, իսկ դարակեսին՝ մարմնամարզական դահլիճները։ Մարզական կառույցների շիննարարության ծավալմանը նպաստեց օլիմպիական խաղերի վերածնունդը (1896)։
ժամանակակից մարզական կառույցներ սպասարկում են բազմաթիվ մարզաձևերի։ Բաղկացած են՝ հիմնական (մարզասրահ, դաշտ, հրապարակ) և օժանդակ (հանդերձարան, ցնցուղարան, խաղավարների սենյակներ, գույքի պահասենյակներ և այլն), հանդիսատեսներին սպասարկող (տրիբունա, ճեմասրահ, բուֆետ, սանհանգույցներ և այլն) և ինժեներական սարքավորումների (ջրամատակարարման, ջեռուցման, էլեկտրամատակարարման և այլն) շահագործման տեխնիկական կառույցներից։ Մարզական կառույցներ լինում են՝ բաց և ծածկած։ Առանձին՝ մեկ կամ մի քանի մարզաձևերի սպասարկելու համար (օրինակ, մարմնամարզության և մարզական խաղերի ունիվերսալ սրահներ), և համալիր՝ բաղկացած նույն տարածքում գտնվող մի քանի մասնագիտացված կառույցներից՝ տարբեր մարզաձևերի համար։ Առանձին բաց մարզական կառույցներ են՝ թեթևաթլետիկական ու մարզախաղերի դաշտերը, հրապարակները, լողավազանները, թիավարության ջրանցքները, դահուկային ու սահնակային ուղիները, սահադաշտերը, հրաձգարանները, հեծանվահրապարակները, ցատկահարթակները և այլն։ Համալիր բաց կառույցներն են՝ մարզադաշտերը՝ խաղադաշտով ու խաղահրապարակներով, ձիասպորտային բազաները և այլն։ Ծածկած առանձին մարզական կառույցներ են՝ տարբեր մարզասրահները, թեթևաթլեաիկական ու մարզական խաղերի մանեժները, ջրավազանները, սահադաշտերը, կորտերը և այլն։ Ծածկված համալիր մարզական կառույցներից են բազմասրահ մասնաշենքերը, ունիվերսալ մարզասրահները, ծածկած մարզադաշտերը և այլն։
Կատեգորիա:Սպորտային կառույցներ
AM (ալբոմ)
AM, բրիտանական Arctic Monkeys ինդի ռոք խմբի հինգերորդ ստուդիական ալբոմը, որը թողարկվել է 2013 թվականի սեպտեմբերի 9-ին Domino լեյբլում։
Ալբոմի մասին
«AM» ալբոմը ձայնագրված է Sage & Sound Recording-ում, որը գտնվում է Լոս Անջելեսում և Rancho De La Luna-ում (Կալիֆոռնիա) ։ Սկավառակի ձայնագրությանը մասանակցել են՝ Ջոշ Հոմը, թմբկահար Փիթ Թոմասը, երաժիշտ և կոմպոզիտոր՝ Բիլ Ռայդեր Ջոնսը, իսկ ավարտական երգում՝ «I Wanna Be Yours»-ում, օգտագործվել է փանք-պոետ Ջոն Կուպեր Քլարկի տեքստը։ Ալբոմի պրոդյուսերավորմամբ զբաղվել են Simian Mobile Disco խմբի անդամ՝ Ջեյմս Ֆորդը՝ համագործակցելով Ռոս Օրթոնի հետ ։ Թվային ֆորմատից զատ ստեղծագործությունը կթողարկվի վինիլային հրատարակության CD-ներով և ձայնապնակներով։
Lenta.ru-ին տված հարցազրույցում Ալեքս Թընրերը հայտարարել է, որ ալբոմի անվանումն ընտրվել է VU ամերիկյան The Velvet Underground ռոք խմբի օրինակով, որ այն ընդգծում է խմբի կոլեկտիվի հիանալի կարգավիճակը։ Նաև Թըրները հայտնել է, որ նոր ալբոմում կհնչեն սթոուներ-ռոք, սրֆի և հիփ հոփ ոճի երգեր ։
Ծանոթագրություններ
Կատեգորիա:2013 ալբոմներ Կատեգորիա:Ռոք ալբոմներ
Ալբանիայի սահմանադրություն
Ալբանիայի սահմանադրություն (Kushtetuta e Shqipërisë) Ալբանիայի հիմնական օրենքների հավաքածուն, որ ընդունվել է 1998 թվականի հոկտեմբերի 21-ին։ Այն ներառում է նախաբան, 18 գլուխներ և 183 հոդվածներ։
Հիմնական դրույթները
Երկրորդ մասում նշված են մարդու հիմնական իրավունքերը և ազատությունները։ Ալբանիայի սահմանադրության այս հատվածը երաշխավորում է քաղաքացիների իրավունքները և ազատությունները, քաղաքական, տնտեսական, սոցիալական և մշակութային իրավունքները, բերում է պետական փաստաաբանի և նրա իրավունքների հասկացությունը։
Ալբանիայի օրենքների երրորդ մասը նվիրված է վեհաժողովին։ Այստեղ հիմնականում զետեղված են ընտրության և խորհրդարանի պատգաավորների լիազորությունների, խորհրդարանի կազմակերպությունների և գործառույթների, օրենսդրական գործընթացների մասին դրույթներ։
Հինհերորդ մասը ներկայացնում է Ալբանիայի նախարարությունների խորհրդի հիմնական գործառույթները և լիազորությունները։
Վեցերորդ մասը նվիրված է տեղական կառավարմանը։
Այնուհետև ներկայացված են հետևյալ դրույթները.
Արտաքին հղումներ
Կատեգորիա:Սահմանադրություններ
Արբանյակային օդերևութաբանություն
Արբանյակային օդերևութաբանություն, օդերևութաբանության բաժինը, որն ուսումնասիրում է մթնոլորտի ֆիզիկական վիճակը և մթնոլորտային երևույթները Երկրի արհեստական արբանյակների (այսուհետև՝ արբանյակների) միջոցով ։  Օդերևութաբանական արբանյակին կցվում են հատուկ սարքեր՝ ռադիոմետրեր, որոնք ընդունում են Երկրագնդի մթնոլորտի, ջրոլորտի, քարոլորտի տարբեր մակերևույթներից արձակված էլեկտրամագնիսական ճառագայթունը (էներգիայի ալիքները)։ Էլեկտրամագնիսական ալիքները տիեզերք են հասնում առանց միջավայրում (ջուր, օդ կամ այլ) փոփոխվելու։
Պատմություն
Մարդկային ստեղծագործ միտքը մշտապես փնտրել է Երկրի տեսքը վերևից տեսնելու, շրջապատող աշխարհը ավելի լայն մասշտաբներով ճանաչելու և ուսումնասիրելու ուղիներ։ Մինչ 1792 թ. օդապարիկների հայտնագործումը դա հնարավոր էր միայն լեռնագագաթներից։ Օդապարիկների և  արդեն 1800-ականների սկզբին՝ նկարահանող սարքի,  հայտնագործումից հետո մարդիկ սկսեցին  լուսանկարել օդապարիկներից։ 1906 թ. Սան Ֆրանցիսկոյի ծովածոցում նավակին կապված 17 օդապարիկների խումբը նկարեց պատմական երկրաշարժի և դրա արդյունքում բռնկված հրդեհի հետևանքները ։ Նոր նպատակակետը Երկրի արհեստական արբանյակի ստեղծումն էր, որը կարող էր շարունակաբար հեռադիտարկել մթնոլորտը, քարոլորտը, կենսոլորտը և ջրոլորտը։
1957 թ. Հոկտեմբերի 4-ին ԽՍՀՄ-ում Երկրի ուղեծիր դուրս բերվեց առաջին բարեհաջող թռիչք իրականացրած արհեստական արբանյակը՝ Спутник 1-ը։ Դրան հաջորդեց ԱՄՆ-ի Explorer 1-ը՝ 1958թ. Հունվարի 31-ին։
1958 թ. Հոկտեմբերի 1-ին ԱՄՆ-ում հիմնվեց ՆԱՍԱ-ն։ 1959 թ. Փետրվարի 17-ին ԱՄՆ-ում բաց թողնվեց օդերևութաբանական սարքավորումով առաջին արբանյակը՝ Վանգարդ 2-ը, որի տվյալները, սակայն, տեխնիկական խնդրի պատճառով օգտագործման ենթակա չէին։ Explorer 7-ը առաջին հաջող օդերևութաբանական տվյալ հաղորդած արբանյակն էր։ Ամբողջությամբ օդերևութաբանական դիտարկումների համար նախատեսված առաջին արբանյակը Տիրոս 1-ն էր։ Տիրոս շարքով բաց թողնվեցին ևս 9 արբանյակներ։
1969 թ. ԽՍՀՄ-ը սկսեց Մետեոր արբանյակների թողարկումը։ Նույն թվականին ԱՄՆ-ում բաց թողնվեց Նիմբուս 3-ը, որն առաջինն էր, որ տիեզերքից զոնդարկեց մթնոլորտը ։
Արբանյակային օդերևութաբանությունն այսօր
Այսօր արբանյակներով մշտապես դիտարկվում են եղանակը, կլիման, համաշխարհային օվկիանոսում տեղի ունեցող երևույթները, անտառային հրդեհները, երկրաշարժերը, հրաբուխները և գրեթե ամենը, ինչ տեղի է ունենում Երկրի մակերևույթի և մթնոլորտի վերի սահմանի միջև։
Ամպեր-ժամ
Ամպեր-ժամ (Ա·ժ), էլեկտրական լիցքի արտահամակարգային չափման միավոր, գլխավորապես օգտագործվում է մարտկոցների ունակության բնութագրման համար։ Ելնելով ֆիզիկական իմաստից, 1 ամպեր-ժամը այն էլեկտրական լիցքն է, որն անցնում է հաղորդչի լայնական հատույթով մեկ ժամում, երբ հաղորդչում հոսանքի ուժը 1 Ամպեր է։ Տրված 1 Ա·ժ ունակությամբ լիցքավորված մարտկոցը տեսականորեն կարող է ապահովել 1 Ամպեր հոսանք 1 ժամում (կամ օրինակ՝ 10 Ա՝ 0, 1 ժամում, կամ 0, 1 Ա՝ 10 ժամում)։
Արբանյակային օդերևութաբանություն
Արբանյակային օդերևութաբանությունն այսօր
Ընդամենը չորս տասնամյակում մարդը հազարավոր արբանյակներ է բաց թողել։ Ըստ NASA-ի, ներկայումս Երկրի շուրջ կան ավելի քան 2,500 արհեստական արբանյակներ։ Բացի ԱՄՆ-ից և Ռուսաստանից, օդերևութաբանական ուսումնասիրություն կատարող արբանյակներ են շահագործում Եվրոպական երկրները, Չինաստանը։
Եվրոպայում գործում են մի շարք կազմակերպություններ՝ ESA, EUMETSAT, և այլն, որոնք արհեստական արբանյակների միջոցով իրականացնում են մթնոլորտի և Երկրի մակերևույթի բազմաբովանդակ ուսումնասիրություններ՝ եղանակի, կլիմայի, բուսականության, անտառային հրդեհների, արեգակնային ճառագայթման նկատմամբ։ EUMETSAT-ը (European Organisation for the Exploitation of Meteorological Satellites)՝ Օդերևութաբանական Արբանյակների Եվրոպական կազմակերպությունը, 2021 թ.-ից նախատեսում է երրորդ սերնդի նոր արբանյակների շարք՝ MTG, որոնք կապահովեն ավելի բարձր տարածական, ժամանակային և ռադիոմետրիկ լուծաչափով տվյալներ՝  ներկա եղանակի կանխատեսումը (NWC) բարելավելու և մթնոլորտն ավելի մանրամասն  ուսումնասիրելու համար ։
Ամպեր-ժամ
Ամպեր-ժամով չափվող մեծությունը կարելի է արտահայտել Միավորների միջազգային համակարգի միավորով՝ Կուլոնով։ Քանի որ 1 Կլ/վ հավասար է 1 Ա, հետևաբար ժամը դարձնելով վայրկյաններ, կստանանք, որ մեկ Ամպեր-ժամը հավասար է 3600 Կլ։
Արբանյակային օդերևութաբանություն
Արբանյակային օդերևութաբանությունն այսօր
ՌԴ-ում շարունակվում է Метеор շարքի արբանյակների շահագործումը։ 2014 թ. բաց է թողնվել «Метеор-М» № 2 արբանյակը, 2019 թ. առաջին կեսին նախատեսվում է Метеор-М № 2-2 ։ ԱՄՆ-ում ներկայումս շահագործվում են GOES-S, GOES-16/GOES East, Jason-3, Suomi NPP, DSCOVR, NOAA 20 և այլ օդերևութաբանական արբանյակները ։
Ամպեր-ժամ
Անցումը Վատտ-ժամի
Հաճախ մարտկոցների արտադրողները տեխնիկական բնութագրականների վրա նշում են միայն պահուստային լիցքը մԱ·ժ, մյուսները՝միայն պահուստային էներգիան Վտ·ժ։ Երկու բնութագրականներն էլ կարող են կոչվել «ունակություն» (չշփոթել էլեկտրական ունակության հետ, որը բնութագրում է հաղորդչի լիցք կուտակելու հատկությունը և չափվում է ֆարադներով)։ Պահուստային լիցքով հաշվել պահուստային էներգիան ընդհանուր դեպքում հեշտ չէ. պահանջվում է ակնթարթային հզորության ինտեգրում, որը կատարում է մարտկոցը աշխատանքի ընթացքում։ Եթե մեծ ճշտություն պետք չէ, կարելի է ինտեգրման փոխարեն օգտվել լարման և օգտագործվող հոսանքի ուժի միջին արժեքներից և օգտվել բանաձևից, որը հետևում է այն բանից, որ 1 Վտ = 1 Վ · 1 Ա։ 1 Վտ·ժ = 1 Վ · 1 Ա·ժ։ Այսինքն պահուստային էներգիան (Վտ·ժ) մոտավորապես հավասար է պահուստային լիցքի (Ա·ժ) լարման միջին արժեքի(Վ) արտադրյալին
Արբանյակային օդերևութաբանություն
Ծանոթագրություններ
Կատեգորիա:Օդերևութաբանություն
Ամպեր-ժամ
Անցումը Վատտ-ժամի
։
Օրինակ
Սարքի տեխնիկական առանձնահատկությունների մեջ նշված է, որ մարտկոցների «ունակությունը» (պահուստային լիցքը) հավասար է 56 Ա·ժ, աշխատքանքային լարումը՝ 15 Վ։ Այդ դեպքում «ունակությունը» (պահուստային էներգիան) հավասար կլինի 56·15 = 840 Վտ·ժ (≈3 ջոուլ|ՄՋ)։
Մարտկոցների հաջորդական միացման դեպքում «ունակությունը» չի փոխվում, իսկ զուգահեռ միացման դեպքում դրանք գումարվում են։
Ծանոթագրություններ
Կատեգորիա:Էլեկտրական լիցքի չափման միավորներ
Gold
«Gold», ամերիկյան Kiiara-ի դեբյուտային սինգլը, որ թողարկվել է 2015 թվականի հոկտեմբեր 26-ին Atlantic Records լեյբլի կողմից  ։ Երգը հասել է 52-րդ հորիզոնականին Billboard Hot 100-ում։ Սինգլի ռեմիքսը ձայնագրվել է երգչուհի Լիլ Ուեյնի մասնակցությամբ 2016 թվականի նոյեմբերի 18-ին ։
Ընդհանուր տեղեկություններ
Renovned of Sound կայքում երգի մասին գրված է, թե «սա էլեկտրոփոփ և տրեպ երաժշտական ժանրերի խառնուրդ է» ։ Կարլ Ուիլոտը Idolator-ի ասել է, թե երգչուհի Kiiara-ն մի քիչ նման է երգչուհիներ Էլլի Գոլդինգին ու Լորդին։ Նա նաև ասել է, թե նրան բախտը բերել է պրոդյուսեր Ֆելիքս Շոուի հետ, որն իր հերթին կարողացել է երգը դարձնել ռիթմիկ ու պարային ։
Զանգվածային մշակույթի մեջ
Երգը կարելի է լսել «Իշխանություն գիշերային քաղաքում», «Կուանտիկո», «Geordie Shore», «Ռիվերդեյլ» ու «Հետախուզման մեջ» ֆիլմերում և հեռուստասերիալներւմ։ Այն հնչում է նաև «Snatched» ֆիլմում։ Երգը Soundtrack է NBA 2K17 սպորտային խաղի սաունդթրեքն է ։
Մեծն Գեթսբին (վեպ)
«Մեծն Գեթսբին», 1925 թվականին Ֆրենսիս Սքոթ Ֆիցջերալդի կողմից գրված վեպ, որի հերոսները ապրում են հորինված Ուեսթ-Էգ քաղաքի ծաղկող Լոնգ Այլենդում, 1922 թվականի ամռանը։ Պատմությունը առաջին հերթին վերաբերվում է երիտասարդ և խորհրդավոր միլիոնատեր Ջեյ Գեթսբիին և նրա սիրուն՝ Դեյզի Բյուքենենին։ Ֆիցջերալդի աշխատանքի թեման պատկանում է իդեալիզմին, սոցիալական տատանումներին, փոփոխությունների անհանդուրժողականությանը, որի միջոցով նկարագրված են ջազի դարաշրջանը կամ Ճչացող 20-ականները, որը գրված է որպես ուսուցողական պատմություն՝ ամերիկական երազանքի մասին ։ Գրքի առաջին հրատարակությունը (Scribners) 1925 թվականի ապրիլին էր, որը ունեցավ տարբեր կարծիքներ և շատ վատ վաճառվեց. առաջին տարում գրքից վաճառվեց ընդամենը 20 000 օրինակ։ 1940 թվականին Ֆիցջերալդը մահացավ համարելով իրեն անհաջողակ, իսկ իր աշխատանքը՝ մոռացված։ Չնայած այս անհաջողություններին, գիրքը մեծ ճանաչում ստացավ Երկրորդ համաշխարհային պատերազմի տարիներին և դարձավ ամերիկյան դպրոցների ուսումնական ծրագրի մի մասը, այնուհետև բեմադրվեց վերջին տասը տարիների ընթացքում։ Այսօր «Մեծն Գեթսբին» համարվում է դասական գրականության գլուխգործոցներից մեկը և ունի «Ամերիկյան մեծագույն վեպ» կոչումը։ 1998 թվականին Ժամանակակից գրականություն հրատարակությունը գիրքը համարեց 20-րդ դարի լավագույն վեպը և երկրորդ լավագույնը անգլերեն լեզվով գրվածների մեջ ։
Ենթադրյալ մեղավորը
«Ենթադրյալ մեղավորը» (Presunto Culpable), 2008 թվականին ռեժիսորներ Ռոբերտո Էռնանդեսի և Ջեֆրի Սմիթի նկարահանած ֆիլմը ։
Մեծն Գեթսբին (վեպ)
Սյուժե
Պատմությունը ներկայացվում է առաջին դեմքից. Նիկ Քարավեյը պատմությունն սկսում է մի խորհրդից, որը ինչ-որ ժամանակ նրան տվել էր իր հայրը, ով ասում էր՝ պետք չէ դատել այն մարդկանց, ովքեր չունեն քո առավելությունները։ Սրանից հետո Նիկի համար սովորույթ է դառնում հետևել այս խորհրդին՝ բացառությամբ Գեթսբիի դեպքից։ Նիկը լքում է Նյու Յորքը, որտեղ տեղի են ունեցել դեռ չպատմված դեպքերը, որպեսզի վերադառնա իր հարազատ Միջին Արևմուտք։ Այս կերպ, հաջորդ գործողությունները ներկայացնում են իրենցից հետադարձ ձև։ Իր պատմությունը Նիկը սկսում է այն բանից, երբ վարձով տուն է վերցնում Ուեստ Էգում՝ Լոնգ Այլենդում, որտեղ ի տարբերություն Իստ Էգի, ապրում էին ոչ շատ հայտնի, սակայն ոչ պակաս հարուստ մարդիկ։ Նիկը հյուրընկալվում է Թոմ և Դեյզի Բյուքենենների առանձնատանը։ Դեյզին Նիկի զարմուհին էր, իսկ նրա ամուսինը՝ Թոմը, ինչ-որ ժամանակ խաղացել է ֆուտբոլ Յելեում, իսկ հիմա՝ վայելում է իր հարստությունը։ Թոմը Նիկի մոտ տպավորվել է ինչպես ամբարտավան մարդ, ով ունի ռասիստական հայացքներ, իսկ Դեյզին, ինչպես հմայիչ կին, չնայած նրան, որ ուներ երեքամյա աղջնակ։ Այս տանը Նիկը հանդիպում է Ջորդան Բեյքերին՝ Դեյզիի ընկերուհուն։ Ջորդանը հայտնում է Նիկին, որ Թոմը Նյու Յորքում սիրուհի ունի։
Ենթադրյալ մեղավորը
2014 թվականին ֆիլմը ներկայացվել է «Ոսկե ծիրան» միջազգային կինոփառատոնի «Արտամրցութային ծրագրերի» սոցիալական փոփոխությունների կինո բաժնում ։
Սյուժե
Ի՞նչ է մարդ զգում, երբ նրան հանկարծ վերցնում տանում են փողոցից ու ասում, թե սպանություն է գործել, որից անտեղյակ է, և նա 20 տարով հայտնվում է ճաղերի հետևում։ 2005 թվականի դեկտեմբերին Մեխիկոյում հենց սա է պատահել Տոնիո Սունյիգային, և հազարավոր այլ անմեղ երիտասարդների նման նա դատապարտվել է մի հանցանքի համար, որը երբեք չի գործել։ Ֆիլմը երկու երիտասարդ փաստաբանի և Տոնիոյին ազատելու նրանց աննկարագրելի պայքարի պատմությունն է։ Առանց կինոյի ոլորտում որևէ փորձ ունենալու՝ նրանք սկսել են այս պատմությունը նկարահանել, քանի որ հասկացել են. միայն տեսախցիկը կարող է երևան բերել այն սահմանված անարդարությունը, որին ականատես են դարձել։ Ավելի քան երեք տարի շարունակ մեքսիկական դատարան և բանտային համակարգ մուտք գործելու աննախադեպ թույլտվությամբ նկարահանված այս դիտունակ ֆիլմը խիստ դրամատիկ է և իրական լարվածությամբ լի, բայց և այն համակարգի այրող դատավճիռը, որտեղ ոստիկանությունը հետաքննության կարիք չունի, քանի որ համակարգը մեղավորություն է ենթադրում։
Մեքսիկական ցուցադրություն և արգելանք
Համաձայն Սինեպոլիսի հայտարարության «Ենթադրյալ մեղավորը» ֆիլմի պրեմիերան Մեխիկոյի կինոթատրոններում պետք է կայանար 2011 թվականի փետրվարի 18-ին։
Մեծն Գեթսբին (վեպ)
Սյուժե
Դեպքերը զարգանում են հյուրանոցում, երբ Թոմը իմանում է Ջեյի և Դեյզիի սիրո մասին և Գեթսբիին սպառնում է և արտահայտում իր ողջ ատելությունը վերջինիս հանդեպ։ Ի պատասխան այս ամենի Ջեյը պնդում է, որ Դեյզին ասի Թոմին, որ երբեք նրան չի սիրել, հուսալով, որ կվերականգնի հինգ տարվա սերը։ Դեյզին թեև կողմ էր դրան, սակայն հրաժարվում է ասել այդ ամենը։ Թոմը իրեն հաղթանակած է զգում։ Նա թույլ է տալիս, որ ետդարձի ճանապարհին Դեյզին և Գեթսբին գնան միասին, իսկ ինքը, Նիկը և Ջորդանը միասին՝ այլ մեքենայով։
Ենթադրյալ մեղավորը
Մեքսիկական ցուցադրություն և արգելանք
2011 թվականի մարտի 2-ին մեքսիկացի ֆեդերալ դատավոր Բլանկա Լոբոն արգելեց ֆիլմի ցուցադրությունը կինոթատրոններում և հրամայեց դադարեցնել այն՝ պատճառաբանելով, որ հետապնդման հիմնական վկան անհատական հայց ունի Մեքսիկայում ֆիլմերի վարկանիշը դիտարկող RTC գործակալության դեմ։
Դատավոր Լոբոյի հրամանը ուժը կորցրած ճանաչվեց 2011 թվականի մարտի 9-ին՝ համաձայն Մեքսիկայի սահմանադրության 6-րդ հոդվածի, որը պաշտպանում է ազատ արտահայտման իրավունքը։ Դրանից հետո ֆիլմը լայնորեն տարածվեց փողոցներում, YouTube կայքում։
Մեծն Գեթսբին (վեպ)
Սյուժե
Այդ պահին Ջորջ Վիլսոնը կռվում էր իր կնոջ՝ Թոմի սիրուհու հետ։ Միրթլը վազում է փողոց և տեսնում է մեքենան, որը կեսօրին Թոմն էր վարում։ Այդ մեքենան էր, որով գնում էին Գեթսբին և Դեյզին, ավտովթարի է ենթարկում Միրթլին, ով տեղում մահանում է։ Հասնելով այդ վայրին Ջորդանը, Նիկը և Թոմը տեսնում են խառնաշփոթը, իսկ Թոմը ճանաչում է իր սիրուհուն։ Ջորջը խելագարված կատարվածից, կարծում է, որ մեքենայի վարորդը եղել է Միրթլի սիրեկանը։ Նա որոշում է գտնել ավտոմեքենան և վրեժխնդիր լինել։ Նիկը վերադառնում է Բյուքենենների տուն և ոչ հեռու նկատում է Գեթսբիին, ով պատահաբար ասում է, որ Դեյզին էր եղել ղեկին։ Այսպիսով, Գեթսբին չէր էլ պատրաստվում ասել ճշմարտությունը՝ ով է իրականում սպանել կնոջը, Նիկը խորհուրդ է տալիս Գեթսբիին հեռանալ քաղաքից որոշ ժամանակով։
Ենթադրյալ մեղավորը
Մեքսիկական ցուցադրություն և արգելանք
Կինոգործիչները բազմաթիվ դատական հայցերի առջև են կանգնում, որոնք դեռևս լուծված չեն։ Դատավոր Լոբոյի գործը ուղարկվել է Գերագույն դատարան։
Արտաքին հղումներ
Կատեգորիա:Մեքսիկական ֆիլմեր Կատեգորիա:2008 ֆիլմեր Կատեգորիա:Իսպաներեն ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Մեքսիկական վավերագրական ֆիլմեր
Մեծն Գեթսբին (վեպ)
Սյուժե
Վերջին բառերը, որը Նիկը ասում է Ջեյին հետևյալն են. «Նրանք բոլորը ոչնչություն են։ Դու ինքդ մենակ արժես այդ անիծյալ խումբը` միասին վերցրած»։ Միրթլի ամուսինը գտնում է Գեթսբիին Թոմի ակնարկով և սպանում է Ջեյին իր լողավազանի մոտ, իսկ հետո ինքնասպան է լինում։
Նիկը զանգահարում է Գեթսբիի ծանոթներին, սակայն նրանցից և ոչ մեկը չի գալիս թաղմանը։ Թոմը և Դեյզին հեռացած են լինում, չթողնելով իրենց հասցեն։ Ջորդան Բեյքերի հետ հարաբերությունների խզումից և Թոմի հետ պատահական հանդիպումից հետո, որի ժամանակ պարզվում է, թե իրականում ով է մեղադրել Գեթսբիին, Նիկը հեռանում է քաղաքից այն մտորումներով, որ անցյալը չես կարող վերադարձնել։
Արտաքին հղումներ
Կատեգորիա:1925 գրքեր Կատեգորիա:Անգլերեն վեպեր Կատեգորիա:Մոդեռնիզմի գրական ստեղծագործություններ Կատեգորիա:Էկրանավորված ամերիկյան վեպեր Կատեգորիա:Հեռուստաշոուների հիմք ծառայած վեպեր Կատեգորիա:Անգլերեն գրքեր Կատեգորիա:Անգլերեն գրականություն Կատեգորիա:Ֆրենսիս Սքոթ Ֆիցջերալդի վեպեր Կատեգորիա:Զանգակ հրատարակչության գրքեր
Վատա
«Վատա», մասնավոր շահույթ չհետապնդող ժամանակակից արվեստի պատկերասրահ։ Գտնվում է Դոնի Ռոստովում։
Պատմություն
«Վատա» մասնավոր պատկերասրահը ստեղծվել է 2009 թվականին Դոնի Ռոստովում` Էլլադա Ալեսեևնայի և Ալեքսանդր Դարախովի կողմից ։
Պատկերասրահը բացվել է Սերգեյ Սապոժնիկովի` «Իմ տատիկն ավելի լավ է լուսանկարահանում» նախագծով 2009 թվականի դեկտեմբերի 19-ին։ Պատկերասրահի ստեղծողները ընդգծում են, որ «Վատա»-ն չունի պաշտոնական կարգավիճակ և համարվում է շահույթ չհետապնդող ձեռնարկություն ։
2010 թվականի օգոստոսին «Վատա» պատկերասրահին կից բացվել է Ռուսաստանի հարավում ժամանակակից արվեստի առաջին գրադարանը։ Գրադարանի ստեղծման նախաձեռնողը Սերգեյ Սապոժնիկովն է ։
«Վատա» պատկերասրահը գոյատևել է մեկ տարուց քիչ ավելի, բայց միևնույն ժամանակ վառ հետք է թողել Դոնի Ռոստովի գեղարվեստական պատմության մեջ ։
Ծանոթագրություններ
Կատեգորիա:2009 հիմնադրումներ Կատեգորիա:Դոնի Ռոստովի թանգարաններ
Blood Sweat & Tears (երգ)
Blood Sweat & Tears-ը երգ է, որը ձայնագրվել է հարավկորեական տղաների BTS խմբի կողմից ՝ իրենց երկրորդ ստուդիական ալբոմի ՝ Wings (2016)-ի համար։ Կորեական բնօրինակ տարբերակը թողարկվել է Big Hit-ի կողմից 2016 թվականի հոկտեմբերի 10-ին՝ Հարավային Կորեայում։ Ճապոնական միասնական տարբերակը թողարկվել է 2017-ի մայիսի 10-ին ՝ Universal Music Japan-ի և Virgin Music-Def Jam Recordings-ի ներքո ։ 2018-ին Billboard-ը այն դասեց 16-րդ տեղում իրենց «100 Greatest Boy Band Songs of All Time» շարքում ։ 2019-ին այն Billboard-ի «The 100 Greatest K-Pop Songs of the 2010s» ցուցակում հայտնվեց 7-րդ տեղում։
Նախապատմություն
Խումբը մամուլի ասուլիս էր հրավիրել 2016-ի հոկտեմբերի 10-ին իրենց ալբոմի թողարկման համար։ Հարցրեցին, թե իրենց նոր հայեցակարգը և դրա նշանակությունն ի՞նչ է, իսկ առաջնորդ ՌՄ-ը բացատրեց. «Որքան գայթակղիչն է դիմակայել, այնքան ավելի շատ մտածում ես դրա մասին և դատարկվում։ Այդ անորոշությունը աճման գործընթացի մի մասն է։ Blood Sweat & Tears-ը երգ է, որը ցույց է տալիս, թե ինչպես է մարդ մտածում, ընտրում և մեծանում» ։
Կազմություն
Երգը C մենոր բանալիի մեջ է։ Դա իննսուն երեք հարված է մեկ րոպեում։ Երգը 3:37 րոպե է ։
Տեսահոլովակ
2016 թվականի հոկտեմբերի 6-ին Big Hit-ը թողարկել է թրեյլեր՝ երգի համար ։ 2016-ի հոկտեմբերի 10-ին, Կորեայի ժամով ժամը 12:00-ին, լույս տեսավ պաշտոնական երաժշտական ​​տեսահոլովակը ։ Վեց րոպեանոց տեսահոլովակում ներկայացված է RM-ը՝ արտասանեով Հերման Հեսսի Դեմիանից հատված, որը ոգեշնչում էր Wings հայեցակարգի ալբոմը և չի երևում երգի ալբոմի տարբերակում։ Billboard K-Town-ի Թամար Հերմանը երաժշտական ​​տեսահոլովակը նկարագրեց որպես «արատավոր [մեկը], որն ուսումնասիրում է ճակատագրի, իրականության, կյանքի և մահվան գաղափարները և շնորհքից ընկնում» ։
Տեսահոլովակը ռեժիսորներն են Չոյ Յոնսեոկը և Կո Յոժեոնգը։ Լրացուցիչ արտադրական անձնակազմի մեջ ներառվել են Նամ Հյոնվուն՝ որպես լուսանկարչության տնօրեն, որպես գաֆֆեր Կիմ Գյոնգսյոկը, Լի Մունյոնգը՝ որպես գեղարվեստական ​​ղեկավար, և Շին Յունկյունը՝ հատուկ էֆեկտների համար։ Խորեոգրաֆիան ստեղծվել է Keone Madrid & Quick Style Crew-ի կողմից և ղեկավարվել է Սոն Սոնդուկի կողմից ։ Երաժշտական ​​տեսահոլովակը 24 ժամում այն ​​հասել է 6,3 միլիոն դիտման՝ սահմանելով նոր ռեկորդ ։ Նաև հոկտեմբերի 13-ին հաղորդվել է, որ Blood Sweat & Tears-ը դարձել է ամենաարագ Քեյ-փոփ երաժշտական ​​տեսահոլովակը մի խմբի կողմից`հասնելով 10 միլիոն դիտումների։ Ըստ հաղորդումների, դա կատարվել է ավելի քան 42 ժամվա ընթացքում`գրեթե նախորդ երգ Fire-ի 10 միլիոն դիտման ժամանակի կեսը օգտագործեր այս երգը որ հասներ 100 միլիոն դիտման ։ 2017-ի փետրվարի 20-ին այն դարձավ BTS-ի երրորդ երաժշտական ​​տեսահոլովակը, որն անցավ Յություբի 100 միլիոն դիտումի հիմնաքարը, այն ժամանակ դառնալով Քեյ-փոփ խմբի երկրորդ ամենաարագ երաժշտական ​​տեսահոլովակը, հենակետը անցնելով դրա թողարկումից ոչ պակաս, քան 134 օրվա ընթացքում։ Երաժշտական ​​տեսահոլովակը դարձավ BTS երրորդ երաժշտական ​​տեսահոլովակը, որը անցավ 200 միլիոն դիտում 2017-ի հոկտեմբերի 29-ին ։
Հրատարակություններ
Սինգլի կորեական հրատարակությունը չունի ֆիզիկական թողարկում։ Ճապոնական թողարկումը պարունակում էր երկու կողմնակի երգեր՝ Not Today և Spring Day ճապոնական տարբերակները։ Չորս հրատարակություն մատչելի եղավ. Ստանդարտ հրատարակություն և երեք սահմանափակ հրատարակություն՝ A տիպ, B տիպ և C տիպ, որոնք բացառում էին Spring Day երգը։ Ֆոտոկարտները ներառված չէին առանձին հրատարակություններում, բայց հատուկ յոթ կտոր ֆոտոշարքը հասանելի էր սահմանափակ ժամանակ՝ «Universal Music Japan»-ի կողմից առաջարկված ամբողջական բռնցքամարտի հավաքածուով ։
Առևտրային կատարում
Հարավային Կորեայում Blood Sweat & Tears-ը դարձավ BTS-ի առաջին՝ առաջին տեղը Gaon Digital Chart-ում, առաջին շաբաթվա ընթացքում վաճառելով 198,987 ներլցումներ և ունենալով 3,184,355 ներբեռնում ։ 2016-ի հոկտեմբերին այն վաճառել է ընդհանուր առմամբ 362,171 ներառումներ, իսկ ամսագրային աղյուսակում`թիվ 6-ում  ։ 2017 թվականի մայիսին այն դարձավ խմբի առաջին երգը, որը վաճառեց ավելի քան 1 միլիոն օրինակ Հարավային Կորեայում։ 2017-ի դեկտեմբերին այն դարձավ խմբի ամենաերկար աղյուսակում մնացած երգը՝ այդ ժամանակ Կորեայի գծապատկերում, հաղթահարեց տասը տարվա ռեկորդ, որը նախկինում պահում էր Big Bang-ի 2007 թվականի սինգլը՝ Lies-ը ։ Այդ ռեկորդը հետագայում նորից հաղթահարեց BTS-ը՝ 2018-ին, իրենց 2017-ի սինգլով՝ Spring Day-ով։
Կանադայում BTS-ը դարձավ Քեյ-փոփի երրորդ խումբը, որ երևաց Canadian Hot 100-ում՝ դասակարգելով 86-րդ տեղում, որը նոր լավագույնն էր Քեյ-փոփ խմբի համար ։ Միացյալ Նահանգներում BTS-ը գլխավորեց Billboard-ի համաշխարհային թվային երգերի աղյուսակը`հոկտեմբերի 29-ի շաբաթվա համար ։ Նրանք նաև գրավել են Յություբի Music Global Top 100-ը՝ տեսանյութերի աղյուսակում զբաղեցնելով 17-րդ տեղը, իսկ աղյուսակում՝ 14-րդը ։
Ճապոնիայում կորեական տարբերակը գագաթնակետին հասավ 18-րդ տեղում՝ Billboard Japan Hot 100-ի վրա, վաճառվել է 4,156 օրինակ ։ 2017-ի մայիսի 10-ին թողարկվեց ճապոնական տարբերակը՝ Oricon daily chart-ում վաճառելով 144,234 օրինակ, և 223,082 օրինակ ըստ SoundScan Japan-ի ։ Երգը հասավ 1-ին տեղ Oricon's weekly single chart-ում՝ իսկ լավագույն սինգլների վաճառք՝ առաջին շաբաթվա ընթացքում վաճառելով 310,276 օրինակ՝ ըստ SoundScan Japan :
Անձնակազմ
Անձնաազմը գրված է «Blood Sweat & Tears»-ի կորեական ձևի ձայնասկավառակների վրա ։
Տարեվերջի աղյուսակներ
{| class="wikitable plainrowheaders sortable" style="text-align:center" ! scope="col"|Տարի ! scope="col"| Աղյուսակ ! scope="col"| Ամենաբարձր համբավ !scope="row"|South Korea (Gaon Singles Chart) !scope="row"|South Korea (Gaon Singles Chart)
Ծանոթագրություններ
Կատեգորիա:2017 սինգլներ Կատեգորիա:2016 սինգլներ Կատեգորիա:BTS խմբի երգեր Կատեգորիա:Կորեական երաժշտություն Կատեգորիա:Հարավկորեական երաժշտություն
Զբոսաշրջությունն Ալբանիայում
Զբոսաշրջությունն Ալբանիայում ներկայումս թույլ զարգացած ճյուղերից է, սակայն առաջ է շարժվում արագ տեմպերով։ 2009 թվականին, համաձայն Ալբանիայի Ազգային վիճակագրական ինստիտուտի զեկույցի, երկրում կա 369 հյուրանոց 5888 համարներով և 11 932 քնատեղով։ 2009 թվականին Ալբանիա են այցելել մոտ 1.5 մլն արտասահմանյան զբոսաշրջիկ, որոնցից 236 հազարը հանգրվանել են հյուրանոցներում և անց են կացրել այնտեղ 540 հազար մարդ-գիշեր ։
Ալբանիան գրավում է զբոսաշրջիկներին հարուստ հնագիտական ժառանգությամբ՝ թվագրվող Հին Հունաստանի և Հռոմի, Օսմանյան կայսրության ժամանակաշրջանին, մաքուր լողափերով, լեռնային տեղանքով, ավանդական ալբանական խոհանոցի համեղ ուտելիքներով, Սառը պատերազմից մնացած պատմական հետքերով, յուրահատուկ ավանդույթներով և հյուրընկալությամբ, ցածր գներով, գյուղական վայրերի վայրի և ինքնօրինակ միջավայրով։
Ըստ Lonely Planet-ի դասակարգման համաձայն Ալբանիան առաջին հորիզոնականում էր 2011 թվականին այցելելու համար ։ The New York Times-ի դասակարգմամբ 2014 թվականին այցելելու 52 երկրներից Ալբանիան 4-րդն էր ։ Ամերիկյան առցանց Huffington Post հրատարակությունը 2013 թվականին ներկայացրել էր 10 պատճառ, որի համար արժեր այցելել Ալբանիա ։ 2011 օգոստոսին ալբանական ծագմամբ ամերիկյան դերասանուհի Էլայզա Դուշկան այցելեց Ալբանիան, որպեսզի փաստագրական ֆիլմ նկարահանի իր հոր հայրենիքի մասին «Սիրելի Ալբանիա» (Dear Albania) վերնագրով   ։ Ալբանիան հաճախ կոչում են «Միջերկրածովյան նոր սեր» կան «Եվրոպայի վերջին գաղտնիք» ։
Արտասահմանյան զբոսաշրջիկների մեծ մասը Ալբանիա գալիս է Կոսովոյից, Չեռնոգորիայից, Հունաստանից, Մակեդոնիայից, Մոնտենեգրոյից, Իտալիայից, լինում են զբոսաշրջիկներ Լեհաստանից, Չեխիայից, նաև Արևմտյան Եվրոպայի երկրներից՝ Գերմանիա, Բելգիա, Նիդերլանդներ, Ֆրանսիա, Մեծ Բրիտանիայից, Սկանդինավյան և այլ երկրներից , նաև ալբանական մեծ սփյուռքից։ Այցելում են նաև ԱՄՆ-ից, Թուրքիայից, Ասիայի տարբեր երկրներից։ Մինչև Ալբանիա առաջին այցելությունը զբոսաշրջիկներին խորհուրդ է տրվում առցանց կամ տպագիր հրատարակված և տուրիստական ինտերնետ-հարթակներում խորհրդատվություն անցնել երթուղու վերաբերյալ կոնկրետ հարցերի վերաբերյալ կամ շրջագայություն կազմակերպել տեղական տուրիստական գործակալությունների միջոցով։ Կազմակերպված զբոսաշրջային խմբերը որպես կանոն այցելում են բազմաթիվ հնագիտական հուշարձաններ և պատմական քաղաքներ։ Աճում են լաստանավային և հեծանվային զբոսանքների պահանջարկը, նաև արշավները գյուղական տարածքների դժվար անցանելի ճանապարհներով։ Վերջին ժամանակներս Տիրանայում և մյսու քաղաքներում բացվում են մեքենաների վարձակալության գործակալություններ, զբոսաշրջային տեղեկատվական կենտրոններ։ Ալբանիայում տարածված է դառնում բուժական զբոսաշրջությունը, ամենից շատ՝ ատամնաբուժական, քանի որ ալբանական ատամնաբույժների առաջարկած գները նվազագույնն են Հարավային Եվրոպայում։
Հնագիտական պեղումների տեղանքներ և քաղաքներ
Ալբանիայի ամենաշատ այցելվող զբոսաշրջային քաղաքները՝
Ամենաշատ այցելվող հնագիտական տեղանքները.
Զբոսաշրջության զարգացման խնդիրներ
Երկրում զբոսաշրջության զարգացման հիմնական խնդիրը ճյուղի առաջխաղացման հստակ ռազմավարության բացակայությունն է։ Առկա են զբոսաշրջության զարգացմանը խանգարող մի շարք չկարգավորված հարցեր, ինչպես՝ տարածքային զարգացման համակարգված նախագծի բացակայությունը, անօրինական կառուցապատումը, չվերահսկվող աղբակուտակումները, ճանապարհային և քաղաքային տնտեսությունների վատ վիճակը, որսագողությունը, առանձին հողատարածքների սեփականության իրավունքների վիճարկելի հարցերը։ Բացակայում է նաև զբոսաշրջային ոլորտի աշխատակիցների նախապատրաստման հստակ համակարգը։
Տարածաշրջանի ճանապարհորդական պաշտոնական ուղեցույցներ
Կատեգորիա:Զբոսաշրջություն Կատեգորիա:Զբոսաշրջությունը Եվրոպայում Կատեգորիա:Ալբանիայի աշխարհագրություն
Սարիգյուղի ագաթի հանքավայր
Կառուցվածք
Սարիգյուղի ագաթին բնորոշ է համակենտրոն կառուցվածքը։ Հանքատար ապարները նշաքարային անդեզիտային պորֆիրիտներ են, որոնք հատվում են սև բազալտային անդեզիտների պորֆիրիտների մինչև 8 մ հաստության դայքերով։ Վերջինի երկայնքով ձգվում են տարածման տեկտոնական խախտումներ, դրանց և փոխակերպված պորֆիրիտների հետ են կապված ագաթի հարուստ պարունակությունները։
Պորֆիրիտների դայքերը հարուստ են մինչև 40 սմ մեծության նշաձև ագաթներով։ Առավել տարածված է շափյուղա տարբերակը։ Հիմնական արդյունաբերական տիպը նշաձև հանքայնացումն է։ Երակներն ու երակիկները միամիներալ (կազմված երկնագույն կամ մանուշակագույն ագաթից՝ քաղկեդոնից) և բազմամիներալ (ագաթ-քվարցային, ագաթ-կալցիտային, ագաթ-քվարց-մեղեսիկային և կալցիտ-ագաթ-ցեոլիթային) առաջացումներ են։ Արդյունաբերական կարևոր նշանակություն ունեն Քերծի-ուս և Քերծի-առաջ տեղամասերը։
Ագաթների գեղեցիկ տարբերակներն օգտագործվում են որպես զարդաքար, մյուսները՝ տեխնիկական նպատակներով։